Kull min għandu blog xi darba jew oħra ħass il- bżonn li jitfa' lista ( ġieli ma tispiċċa qatt ) ta' affarijiet li jdejquh / a . Probabilment dak li jkun ikun qam bil- bajda mdawwra / qamet bih . Jien la għandi l- bajda mdawwra u wisq anqas qiegħed bih , imma dalgħodu kont qed naqra fuq kemm burdata ħażina jaf twassal għat- tħassir tas- saħħa , ġejt nitnellaħ ( kemm hi isbaħ eh meta titfa' l- ittra " n " flok " m " ? ) minn saħħti u bdejt nikteb qisni miġnun . Fi sforz li nipprova nagħmel lista differenti minn dik li hawn u mill- affarijiet li probabilment jobgħod kulħadd ( bħal nies isuqu bil- mod fil- fast lane , Tista' Tkun Int , Dejjem Tiegħek Becky , qassisin li nqabdu b' każ ta' pedofelija , eċċ ) , ħsibt għal xi tlett minuti u ħriġt b' dan t' hawn isfel : Il- lista jaf tiżdied jew tonqos , jiddependi mit- temp ( ? ) . M' inix daqshekk bniedem antipatku wara kollox . Kienet ta' sorpriża kbira għalija nara l- isem ' Oliver Twist ' u ' Roman Polanski ' miktubin ftit ċentimetri bogħod minn xulxin . Roman Polanski , direttur Pollakk li rajnielu films klassiċi u ta' ċerta immortalità bħal Chinatown , Rosemary ' s Baby , the Fearless Vampire u The Pianist , kellu ħajja kemmxejn imċajpra u mċappsa . Kien il- magażin Vanity Fair fl- 2002 li kien ' kixef ' il- borom ta' Polanski u xerrdu mad- dinja l- informazzjoni li rawh jipprova jgħabbi tfajla mudella Skandinava ( Svediża preċiżament ) filwaqt li kien sejjer il- funeral ta' martu Sharon Tate li kienet inqatlet brutalment Londra minn fanatiċi ta' Charles Manson . Hemm min rah bħala ħanżir bla ebda ħjiel ta' rispett lejn żwieġu u hemm min rah l- idolu tiegħu f' ta kemm irnexxielu jirkupra malajr wara l- mewt ta' martu . Bil- liberalizazzjoni sfrenata li qed issir fid- dinja tal- media , saħansitra fuq dil- biċċa blata , Polanski tefa' libell lill- magazin u ċaħad kategorikament li għamel dak kollu li l- magazin kien qal li sar . Is- sentenza inqatgħet favur Polanski fejn ġie ippruvat li f' dak iż- żmien fejn Vanity Fair ' akkużawh ' li kien New York , fil- fatt kien għadu qiegħed Londra biex jattendi l- funeral ta' martu . Il- każ kompla jsir aktar kurjuż ( jew kif jgħidu bit- taljan ' si infittisce ' ) meta Mia Farrow , attriċi protagonista f' film tiegħu stess ( Rosemary ' s Baby ) , tat ix- xiehda tagħha li ratu ' jagħti ċerta attenzjoni lin- nisa' ( bħallikieku mhux xorta raġel baqa' ) . Vanity Fair ammettiet li ħadet żball , imma b' attentat imqanżaħ biex terġa' tiġbor lura ġieħha qalet li kienet żbaljata biss f' rigward ta' timing . Vanity Fair xorta ma kienux kuntenti , riedu jpattuwielu u qajjmu l- akbar storja li għandu x' jirrakkonta Polanski , u li probabbli se teħodlu erba' kapitli mhux ħażin fil- bijografija tiegħu . Irreferew għal dak l- ' inċident ' li seħħ lura għal- 1977 f' xi dar lussuża f' Canyon il- Mulholland . X' għamel ? Irrejpja tfajla . . . tifla propjament ta' 13 -il sena . Fil- jacuzzi tad- dar ta' Jack Nicholson wara li bellalha koċċ xampanja u quaalude . Kollox beda meta dit- tifla ta' 13 -il sena ntefgħet għarwiena ħuta timmudellalu għal verżjoni Franċiża ta' Vogue , min hemm 'il quddiem jafu kulħadd . B' xi mod Polanski ħarab lejn Franza u ħelisha ħafif ħafif . Minn dakinhar 'l hawn qatt ma reġa' irritorna lejn l- Amerika għax isib il- bulldogs lesti biex jigdmuh . Forsi tifhmu aktar issa l- problema li kelli nipprova ninjora dil- istorja u lil Polanski mdawwar b' dawk it- tfal kollha tal- klikka fosthom Oliver Twist filwaqt li l- pellicola kienet għaddejja . Niżel l- aħħar skaluna tat- taraġ mobajl tal- ajruplan u erħiela wara l- merħla lejn l- ajruport ta' Fiumicino . It- temp kien għadu frisk , b' riħ kiesaħ moderat iwaqqaf is- suf fil- partijiet il- mikxufa . Reħilha fuq taxi , li ġieli kienu jsejħulhom cabbies u qagħad iħares lejn ix- xagħar innuklat tas- sewwieq li kien jixbaħ ħafna lil arbuxelli li kien hemm miżrugħa fil- ġenb tat- triq li qabad wara li għaddew l- autostrada . Ma kienx jaf għala ġie Ruma , ħaseb . Le ma naħsibx . Ix- xufier tah ħarsa ġentili mill- mera u staqsieh fejn ried jieqaf : Mejjel tnejn rasu biex jirrispondi fl- affirmattiv u reġa' ħares 'il barra . U beda jisma' lin- nies iċemplu bil- gzuz tant li l- preżentatur kellu xi problemi tekniċi , qal . Kulħadd iċempel jgħid il- problemi tiegħu qisu qed jikteb storja , anzi qishom qed jiktbu dramm . Dramm b' atturi mlaqqtin li dejjem jinsew il- linji li suppost tgħallmu bl- amment . Baqgħu jxerrdu l- inkwiet tagħhhom bħalma n- nanna kienet ixxerred borża tad- drapp kappar biex imbagħad toqgħod tneqqih . Injora r- radju u sema' l- ħoss tal- magna tal- karozza minflok . Kellha ħoss monotonu , qatt ma jinbidel , imma ma tiskantax ġaladarba t- triqat bla ħofor . It- toroq ma kienux fancy b' ħofor diversi , ta' kull għamla u daqs . It- toroq t' art twelidu hekk kienu , u kien joqgħod joħloq ritmu ma' kull ħoss li tagħmel ir- rota meta tiblagħha ġol- ħofra . U l- ħoss kien ukoll jiddependi minn kemm hemm nies fil- karozza , u minn jekk hix franċiża jew ġermaniża , amerikana jew taljana . Il- ħoss tal- karozzi ġappuniżi nesa kif kien . Ġieli tela' fihom imma qatt ma ta każ , u ma ttihx tort . Ix- xufier wasslu fid- destinazzjoni u wara li ħallsu tefa' l- kowt fuq dirgħajh u bl- oħra żamm il- bagalja ċkejkna li kellu . Kien jonqsu jfittex x' imkien fejn joqgħod . Għamel kollox ta' malajr , ibbukkja titjira mingħajr ma ħabbel moħħu għal saqaf taħt rasu . Injora l- ħsieb u daħal f' kafeterijja . Sema' ħafna vuċijiet minn mindu daħal mill- bieb sakemm sab post komdu : - Kulħadd jgħid storja , kulħadd irid jitkellem . Ħasra li la hawn radju u lanqas preżentatur tar- radju . Poġġa bilqiegħda u għoġbu kif kien iddiżinjat il- menu - iswed , abjad u oranġjo . Forsi għalhekk kien jisimha " Arancietta " l- kafeterijja . Ġiet cameriera mimlija simpatija , tbissima wiesgħa min hawn sa u b' riħa dgħajfa ta' ħawħ barra minn żmienu . Kellha xagħar nokkli suwed kbar u ftakar x' kien jgħid s- Sur Pace tmien snin ilu lil waħda mill- istudenti tiegħu , kemm għax ħa grazzja magħha u kemm biex idaħħak : - un capriccio per ogni riccio ! Din ma tantx dehret kappriċċuża . . . Ma kienx għadu ddeċieda x' se jieħu . U lanqas ma ried jiksirha , allura ordna l- ewwel ħaġa li ġietu f' moħħu - tè . Kulħadd jieħu t- tè . Kulħadd . U jiġi f' kull forom u togħmiet , saħansitra ivvintaw id- decaf tea , li teknikament hija żbaljata peresli t- tè ma jistax ikun dekaffeinat . Allura l- ġenji tal- marketing użaw ' decaf ' li hu aktar familjari u anqas stramb minn termini bħal . " Okay ! " qaltlu b' vuċi melodika aktar mis- sonati ta' Felix . ovvjament . U stenniha sakemm għebet wara bieb tal- injam skur , b' xi brix ħafif viċin il- maqbad tiegħu . Ġabitulu f' ħakka t' għajn u qagħad jieħu gost jgħarraq il- lumija mqatta' pulita li tefgħetlu fih . Kien jagħli u ħallieh jibred biex ma jagħmilx xi jumejn b' ilsienu mtarrax . U hu u jilgħab ma' wild iċ- ċitru ftakar meta kien mar Sqallija u l- għelieqi bla tmiem ta' lumi . U ftakar fil- limoncello li daq , u fil- cassata siciliana , u fil- granita siciliana , u f' kemm hi kienet tħobb Sqallija - l- art ta' , Sciascia , Verga , Quasimodo u n- novelli suwed tagħhom . Fl- aħħar . Meta tkun waħdek xarba sħuna bħal iddum aktar mis- soltu biex tibred - is- solitudni minn dejjem kienet tħobb l- attenzjoni u ċ- ċajt goff . Niżżlu fi ftit belgħat , ħalla xi ftit ċenteżmi fuq il- plattina u flok ma sema' iċ- ċekċika , sema' biss ħoss matt ta' xi ħaġa taħbat ma xi ħaġa oħra . Waqgħu fuq l- irċevuta li ħallietlu nokkla sewda u ma messewx il- ' porċellana' . Il- karta messu neħħiha qabel tefagħhom . Ħareġ , mexa ftit passi u ra li beda jidlam . Ħaffef il- pass għax ma xtaqx jorqod għar- riħa tal- kartun b' xi wieħed xwejjaħ jirrakuntalu kif spiċċa bil- klieb jilgħaquh . Kellu wisq affarijiet f' idejh u beda jipprova jsibu . Ġiet dalma fuqu , aktar mdallma mis- sema blu - sewda . Waqa' mal- art u għamel ftit sekondi maqtugħ mid- dinja . Qam biex jgħin lill- persuna l- oħra li ħabat magħha . Raha tħokk rasha . Għarfitu . Berraq għajnejh . Għamlet wiċċ ta' tfajla stupida u sorpriża fl- istess ħin . Ftakar , imbagħad , il- għala kien mar Ruma . Ftit ilu sibt fil- kaxxa tal- posta elettronika . Semmewh ' evolution ' għal xi raġuni . Il- vidjow bażikament jitratta kif is- sbuħija hija mgħawwġa b' tali mod li tlifna l- valur vera tas- sbuħija esterjuri . M' inix it- tip li ntawwal l- għenieqi u nkabbar iċ- ċirkomferenza tal- għajnejn fis- sigħat tal- post - editing li jsir wara imma kif kulħadd jaqbel , ritratt huwa għal dejjem , u ma nafx għala ċerta korrezzjonijiet m' għandhomx isiru biex toħroġ l- aħjar mill- aspett esterjuri . Niftaħ id- diskussjoni ! Dak is- software li jidher fil- vidjow ma naħsibx li jagħmel parti mill- familja kbira tal- verżjonijiet tal- u lanqas ma jidher li kien qed isir fuq PC , . Konna qed nikkampjaw f' oażi li sibna . Sħabi kienu reqdin filwaqt li Għarbi twil u b' ilbies abjad għadda minn warajja . Wara li ra li l- iġmla li fuqhom konna qed nivvjaġġaw kienu miżmuma tajjeb , issa kien beda jaħseb biex jirtira huwa wkoll . Intlaqt wiċċi 'l fuq fuq il- ħaxix . Xtaqt norqod , imma ma stajtx . Kienu qed jinstemgħu il- ħsejjes tal- klieb fil- bogħod - qomt minn mimdud u sserdaqt għal bilqiegħda . U dak li mingħalija kien qiegħed il- bogħod , kien hemmhekk , maġenbi . Ġejt imdawwar bi grupp klieb slavaġ , għajnejhom ileqqu bħal deheb maħmuġ , iġsma żnelli jiċċaqalqu b' ħeffa u b' mod koordinat , bħallikieku kienu qed jobdu l- frosta ta' sidhom . Wieħed minnhom ġie minn warajja u deffes rasu taħt idi bħallikieku xtaq iħoss ftit mis- sħana tiegħi , dar quddiemi , ffissa ħarstu fuq għajnejja u beda jitkellem . " Jien l- ixjeħ kelb li hawn f' dawn l- inħawi . Ninsab kuntent li nista' intik il- merħba personali tiegħi . Kont bdejt naqta' qalbi li għad xi darba niltaqa' miegħek għax ilna nistennewk għal numru sostanzjali ta' żmien . Emminni meta ngħidlek li ommi stenniet , omm ommha wkoll , saħansitra omm omm ommha u l- ommijiet kollha tal- ġenerazzjonijiet imgħoddija sal- omm ta' dawn il- klieb kollha ! " " Qed tissorprendini " , għidtlu . Indunajt li nsejt nixgħel il- munzell injam li kien hemm biex bid- duħħan li jipproduċi jgerrex lil dawn il- bhejjem , " sorpriż ħafna b' dal- kliem . Jien ġejt min- naħiet ta' fuq b' kumbinazzjoni waqt mawra qasira li kont qed nagħmel . Xi trid il- kotra tagħkom ? " Din l- imġieba tiegħi amikevoli tiegħi bħal serħitilhom moħħhom u resqu aktar lejja fost ħafna infiħ ta' nifsijiet u kxif tas- snien . " Nafu , " beda x- xwejjaħ , " li ġej min- naħa ta' fuq . Fit- tramuntana l- affarijiet huma differenti minn kif inhuma hawnhekk fost l- Għarab . Dawn l- Għarab neqsin mis- sens komun ħabba l- arroganza bla tmiem li għandhom . Joqtlu l- annimali biex jiekluwhom u jitilqu l- iġsma bla ħajja kif ġie ġie . " " Tantx tgħajjat , " tennejtlu . " Hawn xi Għarab reqdin fil- viċin . " " Tidher li ma tafhomx l- affarijiet t' hawnhekk , " qalli l- kelb salvaġġ . " Kieku kont tkun taf li qatt fl- istorja tagħna ma kien hemm kelb li beża' minn Għarbi . U wara kollox , għalfejn għandna nibżgħu minnhom ? Mhux diġà sfortuna li spiċċajna ngħammru magħhom ? " " Jista' ikun , " għidtlu . " Ma nistax nitkellem fuq affarijiet li naf daqshekk ftit fuqhom . Jidher li dan il- konflitt ilu ħafna għaddej - sar parti minnkom u probabbli jmut magħkom . " " Fhimtni mill- ewwel " qalli l- kelb xwejjaħ , u bdew jieħdu nifsijiet aktar mgħaġġlin , bil- pulmuni telgħin u neżlin avolja ma kienu qed jagħmlu ebda moviment . Minn ħalqhom kienet ħierġa riħa qarsa - f' mument minnhom kelli nheżżeż snieni u ninjoraha . " Dak li għidt huwa minnu u jaqbel mal- kodiċi tagħna . Nissieltu għat- tixrid tad- demm biex finalment it- taqbida tintemm u aħna noħorġu rebbieħa . " " Imma huma kapaċi jiddefendu lilhom infushom " għidt jien . " Jisparawlkom u joqtlukom wieħed wieħed . " " Ma fhimtx " qalli , " karatteristika li baqgħet ma nbidlitx , lanqas fin- naħiet ta' fuq . Se nkunu aħna li se noqtluwhom . Ix- xmara Nil mhux se jkollha biżżejjed ilma biex taħslilna d- dmija tal- Għarab li se jkollna mċappsin magħna . Il- preżenza tagħhom biss timbuttana biex nitbiegħdu u mmorru nfittxu arja aktar nadifa , fid- deżert , infatti dik hi waħda mir- raġunijiet għala d- deżert huwa artna . " Il- klieb slavaġ intefgħu kollha madwarna - u sadanittant n- numru tagħhom kompla aktar jiżdied - niżżlu rashom bejn saqajhom ta' quddiem biex jimsħuwhom b' saqajhom stess . Qishom riedu jaħbu sens ta' antipatija li kien tant terribli , li jien kont nippreferi naħrab barra miċ- ċirklu tagħhom . " Allura x' beħsiebkom tagħmlu ? " staqsejt . Xtaqt inqum bil- wieqfa , imma ma stajtx . Żewġ bhejjem kienu qed iżommuni 'l isfel minn warajja igerrmu u jqattgħuli l- ġakketta u l- qmis . Kelli nibqa' fejn kont . " Qegħdin iżommuk f' postok " qalli l- kelb x- xiħ b' ċertu ton ta serjetà , " sinjal ta' rispett " . " Messhom iħalluni , " għajjat jien , filwaqt li bdejt indawwar rasi mix- xiħ għalihom u viċe versa . " U żgur li jħalluk " , qalli , " jekk huwa dak li inti trid . Pero dan se jieħu ftit tal- ħin għaliex hija abitudni tagħna li meta snienna jidħlu jtaqqbu fil- fond , ħalqhom iridu jiftħuh b' ċerta delikatezza biex int tinħeles . Sadanittant , isma' waħda t- talba tagħna . " " Imġiebtek mhux qed timmotivani biżżejjed biex nismagħha , " għidt jien . " Tikkastiganiex tal- guffaġni tagħna , " qalli . Għall- ewwel darba biddel it- ton tal- vuċi tiegħu f' wieħed melankoliku biex jipprepara lil dak li jkun għal dak li jkun se jtenni . " Aħna m' aħniex annimali għonja - kull m' għandna huma snienna . Għal kull ħaġa li rridu nagħmlu , tajba jew ħażina , hemm snienna . " " Allura xi trid ? " staqsejt jien , b' moħħi ħarira aktar mistrieħ . " Sinjur , " għajjat ix- xiħ , u l- bqija tal- klieb bdew għanja kontinwa ta' krib bħallikieku melodija . " Sinjur , int se tkun dak li jtemm din it- taqbida li taqsam id- dinja fi tnejn . Int taqa' fid- deskrizzjoni li l- antenati tagħna kienu jagħtu meta kienu jitkellmu dwar il- magħżul li se jtemm il- ġlieda . Irridu nkun ħielsa mill- Għarab - b' arja friska , bl- ebda Għarbi ma jtellfilna il- vista tal- orizzont fil- bogħod , b' ebda karba ta' xi nagħġa li tkun għadha kif ġiet imġiżża mis- sikkina tal- Għarbi , u kull annimal għandu jtemm ħajtu fil- paċi u jitħalla waħdu biex aħna nkunu nistgħu nnaddfu il- bqija ta' laħmu madwar għadmu . Indafa - dak li rridu - xejn aktar minn indafa . " il- klieb slavaġ infexxew fi xmara ta' dmugħ u ilfiq . " Kif jista' jkollok il- paċenzja biex tgħix ma' ġens bħal dak ? Il- ħmieġ huwa l- kristall tagħhhom , il- ħmieġ jikber fuqhom , b' leħja kerha , iberrqu mil- ġnub t' għajnejhom jiddisgustawk ; u jekk ifettlilhom jgħollu jdejjhom , joħroġ infern ta' rwejjaħ . U għalhekk , sinjur , għalhekk li bl- għajnuna ta' jdejk għandek tuża dan l- imqass biex tħanxrilhom għonqhom " . Ċaqlaq rasu u kelb ieħor deher ġej b' imqass imsaddad imdendel ma' snienu . " Dak l- imqass - wasal il- ħin biex tieqfu ! " għajjat il- kap tal- Għarab , li ġie ħdejna minn warajna inkiss inkiss . Xejjer tnejn fl- arja il- frosta enormi li kellu . Il- klieb tnaffru , pero baqgħu fil- viċinanzi fi gruppi , tant li kienu qishom gozz bhejjem b' ħafna fanali żgħar iduru magħhom . " Mel ' issa int ukoll , sinjur , esperjenzajt dal- ispettaklu li dawn il- bhejjem jogħġobhom jagħtu , " qal l- Għarbi , filwaqt li daħak daħka riservata . " Taf l- annimal xi jridu , " staqsejt jien . " U żgur , sinjur " qalli . " Xi ħaġa li jaf kulħadd dik - sakemm ikun għad hawn l- Għarab dak l- imqass se jibqa' idur magħna sal- aħħar taż- żminijiet . Kull Ewropew li jiġi jaħsbuh il- magħżul , kull Ewropew huwa kkwalifikat biex jagħmel dil- biċċa xogħol . Jittamaw fil- vojt . Idjoti , dak li huma . Għalhekk aħna kburin bihom . Dawn huma l- klieb tagħna , aħjar minn dawk li għandkom intom . Ara waħda din . Dal- lejl miet ġemel , ħa nġibu daqsxejn 'l hawn ħa tara x' ħa jiġri . " Erbgħa ġluf ġabu magħhom il- ġisem mejjet tal- ġemel u tefawh quddiemna . Bilkemm kien għadu intelaq mal- art li l- klieb slavaġ ma bdewx jgħajjtu . Kollha resqu 'l quddiem , b' għajnejhom ċassi fuq il- ġisem bla ħajja . Dlonk insewhom lill- Għarab u l- mibegħda kollha li għandhom lejhom . Il- preżenza ta' ġisem bla ħajja għamihom u bħal kważi ipnotizzahom . Wieħed minnhom kien diġà ħataf arterja fil- gerżuma tal- karkass . Imbagħad , b' ċerta apatija , b' ċerta nuqqas ta' tama , ipprova jġebbed il- ġisem bla ħajja aktar lejn in- naħa ta' fejn kienu il- bqija tal- klieb . Ma damux ma qabżu fuq xulxin , kollha kemm huma jippruvaw jieħdu l- aħjar biċċa . Kien il- kap tal- Għarab li imbagħad faqqa' tnejn il- frosta li kellu fl- arja . Għollew rashom , nofshom entużjażmati bl- ikel , ħarsu lejn l- Għarbi ta' quddiemhom , ħassu l- frosta tmiss magħhom , toqros , qomsu u żammew id- distanza tagħhom . Imma ġisem il- ġemel kien hemm , b' għadajjar ta' demm ma kull naħa , imċarrat f' mitt elf biċċa , jinten . Il- klieb ma setgħux jirreżistuh . Reġgħu resqu lejh . L- Għarbi reġa' tħajjar jgħolli l- frosta . Did- darba żammejtlu idu . " Għandek raġun , sinjur , " qalli . " Inħalluwhom fil- kwiet . Wara kollox sar il- ħin biex inżarmaw il- kamp . Bhejjem sbieħ hux ? Imma jobgħoduna wisq ! " Din kienet traduzzjoni tiegħi ta' Jackals and Arabs ta' Franz Kafka . Kont qrajtha snin ilu , madwar nofs is- snin disgħin , wara li l- klabb tal- futbol tar- raħal fejn noqgħod jien kienu xtraw plejer Libjan . Kulħadd skanta bih u kulħadd kien jiddieħek b' ismu , qatt ma konna rajna bċejjeċ bħal dawn dak iż- żmien . Issa l- istorja differenti , kompletament differenti .